ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ተጋሩ፡ ካብ መተማ ንብረትና ሒዝና ከይንወፅእ ተኸልኪልና ኢሎም 6 ሕዳር 2018 ዝተመሓየሸ 7 ሕዳር 2018 ምንጪ ስእሊ, Ethio Love New ካብ ዕግርግር መተማ ዮሃንስ ሃዲሞም፡ ኣብ ገለባት ሱዳን ተዓቚቦም ዝጸንሑ ተጋሩ: ሎምዓልቲ ተመሊሶም ናብ መተማ ይኣትዉ ኣለዉ። እቶም ተጋሩ፡ ካብ ስርቅን ባርዕን ዝተረፈ ንብረቶም ሒዞም ንሱዳን ክምለሱ እኳ እንተደለዩ፡ ኣብ መንጎ መተማን ገለባትን ዝርከብ ጣብያ ጉምሩክ ሻንጣኦም ጥራሕ ሒዞም ክወፅኡ ከምዝፈቐደ ንቢቢሲ ገሊፆም። ኣብታ ከተማ ትራክተርን ባጃጅን ዝወነኑ ብዙሓት ተጋሩ ንብረቶም ሒዞም ከይወፅኡ ከምዝተዓገቱ ይዛረቡ። ኣብቲ ጣብያ ጉምሩክ ሓላፊ ጉጅለ ምትእንጋድ ኣጋር ተጓዓዝቲ: ኮሎኔል ሽፈራው ግን ነቲ ጥርዓን ነፂጎምዎ። ኮሎኔል ሽፈራው ብኣንፃሩ እቲ ጣብያ ጉምሩክ ክምዝተኸፈተን ሰባት ይኣትዉን ይወፅኡን ምህላዎም ይዛረቡ። "ስርዓት ጉምሩክ ዘማለአ ሰብ ከይሓልፍ ዝተኸልከለ ኣይራእኹን" ድማ ኢሎም። ብተመሳሳሊ ሓበሬታ ሎምዓልቲ ንጉሆ፡ ከንቲባ ኣድነው ምስቶም ህውከት ዝፈጥሩ ዘለዉ መንኣሰይ ኣብ ከባቢ እቲ ጣብያ ጉምሩክ ተዛትዮም ነይሮም። መንግስቲ ትግራይ እንታይ ኢሉ?
